அரச கட்டளை

அரச கட்டளை (Arasa Kattalai) என்பது 1967 ஆம் ஆண்டு வெளிவந்த இந்தியத் தமிழ் வரலாற்றுத் திரைப்படமாகும். இதை எம். ஜி. சக்ரபாணி இயக்கினார். இத்திரைப்படத்தில் எம். ஜி. ஆர், சரோஜாதேவி ஆகியோர் முதன்மை வேடங்களிலும் ஜெயலலிதா, எம். என். நம்பியார், எஸ். ஏ. அசோகன் ஆகியோர் துணை வேடங்களில் நடித்தனர். இது 1967 மே 19 அன்று வெளியானது.

 கதை 
குமரி நாட்டு மன்னர் (பி. எஸ். வீரப்பா) நாட்டில் நடப்பது எதுவும் தெரியாமல் இருக்கிறார். அமைச்சர் (ஆர். எஸ் மனோகர்) மக்கள் மீது அதிக வரி விதித்து கொடுமைப் படுத்துகிறார். இதனால் மக்களிடையே ஒரு புரட்சிக் குழு உருவாகிறது. அந்தக் குழுவில் உள்ள விஜயன் (எத்.ஜி.ஆர்) ஒரு கட்டத்தில் மன்னரைச் சந்தித்து மக்களின் அவல நிலையைக் கூறுகிறான். இதனைக் கேட்டு அதிர்ச்சியடைந்த மன்னர் மக்களின் மனதறிந்த நீரே இனி மன்னன். இது அரசகட்டளை என்று கூறிவிட்டு தற்கொலை செய்துகொகிறார். பிறகு அமைச்சர் மேற்கொள்ளும் சூழ்ச்சிகளை விஜயன் எவ்வாறு முறியடிக்கிறான் என்பதே கதை.

 நடிகர்கள் 

 தயாரிப்பு 
இந்தப் படத்துக்கு முதலில் பவானி என்று பெயர் வைத்தனர். ஏ. கே. வேலன் எழுதிய கதையை மஸ்தான் இயக்கவிருந்தார். எம். ஜி. இராமச்சந்திரனின் அண்ணன் சக்ரபாணி இந்தப் படத்தைத் தயாரிப்பதாக இருந்தார். சில முன்னேற்றங்களுக்குப் பிறகு அது கைவிடப்பட்டது. பின்னர் சக்ரபாணி இந்தப் படத்தை அரச கட்டளை என்ற பெயரில் உயிர்ப்பித்தார். இராமச்சந்திரன் மீண்டும் நடிக்கத் தொடங்கினார். எம்.ஜி.ஆர். பிக்சர்ஸ் கதை இலாகாவினர் எழுதிய கதைக்கு சொர்ணம் உரையாடல் எழுதினார். சக்ரபாணி இயக்கியது மட்டுமல்லாமல், படத்தில் ஒரு சிறப்புத் தோற்றத்திலும் நடித்தார். இந்தப் படத்தின் மூலம் ஜெயலலிதா "கவர்ச்சி கன்னி" என்ற பட்டத்தைப் பெற்றார்.

 பாடல்கள் 
இப்படத்திற்கு கே. வி. மகாதேவன் இசையமைத்தார். "ஆடி வா", "வேட்டையாடு விளையாடு" ஆகிய பாடல்கள் மிகவும் பிரபலமடைந்தன. இப்படத்திற்கு பாடல் எழுதிய வாலி ஆண்டவன் கட்டளைக்கு முன்னாள் அரச கட்டளை என்னாகும் என்ற பல்லவியை எழுதினார். இது எம்.ஜி.ஆருக்கு வருத்தத்தை உண்டாக்கியது. ஏனெனில் சிவாஜி கணேசனின் படம் ஆண்டவன் கட்டளை வாலி கூறிய சமாதானத்தை எம்.ஜி. ஆர் ஏற்கவில்லை. இதனால் முத்துக்கூத்தனிடம் அந்தப் படலை எழுதச் சொன்னார். அப்பாடலே ஆடி வா பாடி வா ஆகும்.அரச கட்டளை: எம்.ஜி.ஆரை கோபப்பட வைத்த கவிஞர் வாலி, இந்து தமிழ், 19 மே. 2025

 வெளியீடும் வரவேற்பும் 
அரச கட்டளை 1967 மே 19 அன்று வெளியானது. இந்தப் படம் திரையரங்குகளில் 10 வாரங்கள் ஓடியது, வணிக ரீதியாக வெற்றிபெறவில்லை.[2] இந்தப் படம் குறைபாடுகள் கொண்டதாக இருந்தபோதிலும், இராமச்சந்திரனின் இரசிகர்களை திருப்திப்படுத்தும் என்று கல்கி கூறியது.

 பரவலர் பண்பாட்டில் 
இப்படத்தில் இடம்பெற்ற "வேட்டையாடு விளையாடு" பாடலில் பிரபலத்தால் கௌதம் வாசுதேவ் மேனன் 2006 ஆண்டு இயக்கிய படத்திற்கு அதே பெயரில் தலைப்பு வைக்க காரணமாயிற்று.

 மேற்கோள்கள் 

 வெளி இணைப்புகள் 


 அரசகட்டளை பாடல்கள்

பகுப்பு:1967 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:ஜெயலலிதா நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்